වසන්ති චතුරානි

වසන්ති චතුරානි යනු ශ්‍රී ලංකාවේ ජනප්‍රිය සහ සම්මානනීය, සිනමා හා ටෙලි නාට්‍ය රංගන ශිල්පිනියකි. ඇය රංගනයට පිවිසෙන්නේ 1978 දී සුමිත්‍රා පීරිස් මහත්මියගේ ගැහැනු ලමයි හී රඟපෑමත් සමගයි. රිදී තිරයේ ඇයගේ හොඳම රංගනය ලෙස 1980 දී විජය කුමාරතුංග සමග රඟපෑ ගඟ අද්දර චිත්‍රපටයේ 'නිර්මලා' යන චරිතය හැඳින්විය හැකිය. එහි රංගනය වෙනුවෙන් එම වසරේදී ඇය සරසවිය හොඳම නිලිය සම්මානය දිනාගත්තාය.

මීට අමතරව ඇය  'ඉටි පහන්' ,  'ගිරය' ,  'කඩුල්ල'  සහ  'ගජමන් පුවත'  වැනි ටෙලි නාට්‍ය වලටද සිය රංගනය එකතු කලාය. එනිසා 1997 දී සුමති ජනප්‍රියම ටෙලි නිලිය සම්මානය සහ 1998, 2002 වසර වලදී සුමති හොඳම ටෙලි නිලිය යන සම්මානද දිනා ගැනීමට ඇයට හැකියාව ලැබුණි.

ශ්‍රී ලංකා රිදී තිරයේ හා පුංචි තිරයේ, අතිශය සාර්ථක වූ රංගන ශිල්පිණියක ලෙස වසන්ති චතුරානි පිලිගැනේ.

මුල් අවධිය
වසන්ති චතුරානි ගේ, මුල් නාමය වූවේ වසන්තා ඩොරීන් පීටර්සන් යන්නයි. ඇගේ පාසල වූවේ, ගම්පහ සිරිකුරුස විද්‍යාලයයි.What's in a name?

වෘත්තීය දිවිය
1978 දී සුමිත්‍රා පීරිස් මහත්මියගේ ගැහැනු ළමයි හී ප්‍රධාන භූමිකාව නිරූපනය කරමින් රංගනයට පිවිසි වසන්ති ඉන්පසු, සම්මානයට පාත්‍ර වූ ගඟ අද්දර චිත්‍රපටය ඇතුළු චිත්‍රපට කිහිපයකම රඟපෑවාය.

1979 දී විවාහයත් සමග ඇය රංගන ජීවිතයෙන් කෙටි කලකට නිහඬ වූවත් පසුව 'ආදර හසුන' චිත්‍රපටය හරහා නැවතත් ක්ෂේත්‍රයට පිවිසුනාය. 'ගැහැනු ළමයි', 'දුවට මවක මිස' සහ 'සුදු සෙවනැලි' යන ඒවා ඇය දායක වූ චිත්‍රපට අතුරින් කිහිපයකි.

2003 දී ලෙස්ටර් ජේම්ස් පීරිස් මහතාගේ වෑකන්ද වලව්ව චිත්‍රපටයේදී වසන්ති මාලිනී ෆොන්සේකා සනත් ගුණතිලක හා රවින්ද්‍ර රන්දෙණිය සමග විශිෂ්ට රංගනයක යෙදුනාය. ඇගේ අවසන් චිත්‍රපටය ලෙස, 'යහළුවෝ' චිත්‍රපටය හැඳින්වෙයි.

මීට අමතරව,  'අග පිපි මල්', 'සෙදෝනා' සහ 'රඟ සොබා' වැනි ටෙලිනාට්‍ය නිෂ්පාදනය කලේද වසන්ති චතුරානි විසිනි.

චිත්‍රපට
 වසර  චිත්‍රපට  චරිතය  1978  ගැහැනු ළමයි  කුසුම් ලියනගේ 1978  අහසින් පොළොවට පුෂ්පා 1979  චූඩා මාණික්‍යය  1979  අමල් බිසෝ  1980  ගඟ අද්දර  නිර්මලා 1980  සිරිබෝ අයියා  1980  පාර දිගේ  1980  හංස විලක්  1982  බිත්ති හතර  1986  ආදර හසුන  1987  මංගල තෑග්ග  1988  සටන  1990  සහරාවේ සිහිනය  1993  සාජන්ට් නල්ලතම්බි  1994  ධවල පුෂ්පය  1994  අඹු සැමියෝ  1995  අවරගිර  1996  තුන්වෙනි ඇහැ  1996  රත්තරං මල්ලී  1997  පුනරුප්පත්තිය  1997  දුවට මවක මිස  1997  වීසී දැල  1998  ජූලියට්ගේ භූමිකාව  2001  පොරොන්දුව  2001  කිනිහිරියා මල්  2002  සංසාර ප්‍රාර්ථනා  2002  සුදු සෙවනැලි  2003  වෑකන්ද වලව්ව  2004  සුමේධා  2011  චැලෙන්ජර්ස් 

සම්මාන
ජනාධිපති සම්මාන
1980 - හොඳම නිළිය - ගඟ අද්දර
1996 - හොඳම සහය නිළිය - තුන්වෙනි ඇහැ
1998 - හොඳම සහය නිළිය - ජුලියට්ගේ භූමිකාව

සරසවිය සම්මාන
2004 - සරසවිය හොඳම සහය නිළිය සම්මානය  - වෑකන්ද වලව්ව
1980 - සරසවිය හොඳම නිළිය සම්මානය - ගඟ අද්දර
වෙනත්
1997 - සුමති ජනප්‍රියම ටෙලි නිලිය සම්මානය  
1998 - සුමති හොඳම ටෙලි නිලිය සම්මානය   'දුර්ගාන්තය' වෙනුවෙන්. 
2002 - සුමති හොඳම ටෙලි නිලිය සම්මානය   'කුලවමිය' වෙනුවෙන්.
2005 - රයිගම් හොඳම ටෙලි නිලිය සම්මානය   'සෙදෝනා' වෙනුවෙන්.
2006 - සුමති හොඳම ටෙලි නිලිය සම්මානය  'අග පිපි මල්' වෙනුවෙන්.
2006 - රයිගම් හොඳම ටෙලි නිලිය සම්මානය   'අග පිපි මල්' වෙනුවෙන්.

ආශ්‍රිත

බාහිර සබැදි
Vasanthi Chathurani's Biography in Sinhala Cinema Database

ප්‍රවර්ගය:රංගන ශිල්පීන්
ප්‍රවර්ගය:ශ්‍රී ලාංකිකයෝ